CELEX: 52015PC0556
Language: el
Date: 2015-11-09 00:00:00
Title: Σύσταση για ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με την προσχώρηση της Δημοκρατίας της Κροατίας στη σύμβαση της 18ης Δεκεμβρίου 1997, η οποία καταρτίστηκε βάσει του άρθρου K.3 της Συνθήκης για την Ευρωπαϊκή Ένωση, περί αμοιβαίας συνδρομής και συνεργασίας μεταξύ των τελωνειακών υπηρεσιών

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 9.11.2015
            COM(2015) 556 final
            Σύσταση για
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με την προσχώρηση της Δημοκρατίας της Κροατίας στη σύμβαση της 18ης Δεκεμβρίου 1997, η οποία καταρτίστηκε βάσει του άρθρου K.3 της Συνθήκης για την Ευρωπαϊκή Ένωση, περί αμοιβαίας συνδρομής και συνεργασίας μεταξύ των τελωνειακών υπηρεσιών
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ 
            
            
               •Αιτιολόγηση και στόχοι της πρότασης
            
            
               Η Πράξη Προσχώρησης της Δημοκρατίας της Κροατίας
                  1
                περιλαμβάνει ένα απλουστευμένο σύστημα για την προσχώρηση της Κροατίας στις συμβάσεις και τα πρωτόκολλα που έχουν συναφθεί από τα κράτη μέλη βάσει του άρθρου 34 ΣΕΕ (πρώην άρθρο K. 3 ΣΕΕ) ή του άρθρου 293 ΕΚ. Πράγματι, το άρθρο 3 παράγραφος 4 της Πράξης Προσχώρησης προβλέπει απλώς ότι η Κροατία προσχωρεί στις συμβάσεις και στα πρωτόκολλα δυνάμει της εν λόγω Πράξης.
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Το άρθρο 3 παράγραφοι 4 και 5 της Πράξης Προσχώρησης προβλέπει ότι το Συμβούλιο εκδίδει απόφαση προκειμένου να ορίσει την ημερομηνία κατά την οποία τίθενται σε ισχύ για την Κροατία οι εν λόγω συμβάσεις και πρωτόκολλα και να προβεί σε όλες τις προσαρμογές των εν λόγω συμβάσεων και πρωτοκόλλων που απαιτούνται λόγω της προσχώρησης της Κροατίας. Το Συμβούλιο ενεργεί βάσει σύστασης της Επιτροπής, έπειτα από διαβουλεύσεις με το Ευρωπαϊκό Κοινοβούλιο.
            
            
               Στο παράρτημα I της Πράξης Προσχώρησης παρατίθεται κατάλογος των σχετικών συμβάσεων και πρωτοκόλλων που εμπίπτουν στον τομέα της δικαιοσύνης και των εσωτερικών υποθέσεων. 
            
            
               Ο εν λόγω κατάλογος περιλαμβάνει τη σύμβαση της 18ης Δεκεμβρίου 1997, η οποία καταρτίστηκε βάσει του άρθρου Κ.3 της Συνθήκης για την Ευρωπαϊκή Ένωση, περί αμοιβαίας συνδρομής και συνεργασίας μεταξύ των τελωνειακών υπηρεσιών
                  2
               .
            
            
               Η προσχώρηση της Κροατίας στην προαναφερθείσα σύμβαση δεν απαιτεί προσαρμογές σε αυτήν. 
            
            
               Ως εκ τούτου, η παρούσα σύσταση της Επιτροπής για απόφαση του Συμβουλίου αποσκοπεί μόνο στον ορισμό της ημερομηνίας κατά την οποία τίθεται σε ισχύ για την Κροατία η σύμβαση της 18ης Δεκεμβρίου 1997. 
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΕΠΙΠΤΩΣΕΩΝ
            
            
               •Εκτίμηση επιπτώσεων
            
            
               Δεδομένου ότι η Πράξη Προσχώρησης προβλέπει ήδη την προσχώρηση της Κροατίας στις συμβάσεις και στα πρωτόκολλα που απαριθμούνται στο παράρτημα Ι της Πράξης, δεν υπάρχει ανάγκη διαβούλευσης με τα ενδιαφερόμενα μέρη ή εκτίμησης επιπτώσεων σχετικά με την εν λόγω προσχώρηση. 
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Καμία.
               
            
            
               5.ΑΛΛΑ ΣΤΟΙΧΕΙΑ
            
            
               •Αναλυτική επεξήγηση των επιμέρους διατάξεων της πρότασης
            
            
               Η Επιτροπή καλείται να εγκρίνει τη σύσταση για απόφαση του Συμβουλίου και να τη διαβιβάσει στο Συμβούλιο και το Ευρωπαϊκό Κοινοβούλιο.
            
         
         
            
               Σύσταση για
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με την προσχώρηση της Δημοκρατίας της Κροατίας στη σύμβαση της 18ης Δεκεμβρίου 1997, η οποία καταρτίστηκε βάσει του άρθρου K.3 της Συνθήκης για την Ευρωπαϊκή Ένωση, περί αμοιβαίας συνδρομής και συνεργασίας μεταξύ των τελωνειακών υπηρεσιών
               
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για την Ευρωπαϊκή Ένωση,
            
            
               Έχοντας υπόψη τη Συνθήκη προσχώρησης της Δημοκρατίας της Κροατίας,
            
            
               Έχοντας υπόψη την Πράξη Προσχώρησης της Δημοκρατίας της Κροατίας, και ιδίως το άρθρο 3 παράγραφοι 4 και 5,
            
            
               την πρόταση της Επιτροπής
                  3
               ,
            
            
               Έχοντας υπόψη τη γνώμη του Ευρωπαϊκού Κοινοβουλίου
                  4
               ,
            
            
               Εκτιμώντας τα ακόλουθα:
            
            
               (1)Η σύμβαση η οποία καταρτίστηκε βάσει του άρθρου Κ.3 της Συνθήκης για την Ευρωπαϊκή Ένωση, περί αμοιβαίας συνδρομής και συνεργασίας μεταξύ των τελωνειακών υπηρεσιών («η σύμβαση») υπογράφηκε στις Βρυξέλλες στις 18 Δεκεμβρίου 1997. Αρχίζει να ισχύει ενενήντα ημέρες μετά την κοινοποίηση  της ολοκλήρωσης των συνταγματικών διαδικασιών για την έγκριση της σύμβασης από το τελευταίο κράτος που θα προβεί στη διατύπωση αυτή και το οποίο είναι μέλος της Ευρωπαϊκής Ένωσης την ημέρα που θα εκδοθεί η πράξη του Συμβουλίου για την κατάρτιση της σύμβασης. 
            
            
               (2)Σύμφωνα με το άρθρο 32 παράγραφος 4 της σύμβασης, μέχρις ότου αρχίσει να ισχύει η σύμβαση, κάθε κράτος μέλος μπορεί να δηλώσει, κατά την κοινοποίηση που αναφέρεται στο άρθρο 32 παράγραφος 2 της σύμβασης ή οποιαδήποτε άλλη μεταγενέστερη στιγμή, ότι, από πλευράς του, η σύμβαση θα εφαρμόζεται στις σχέσεις του με τα κράτη μέλη που έχουν καταθέσει την ίδια δήλωση.
            
            
               (3)Το άρθρο 3 παράγραφος 4 της Πράξης Προσχώρησης προβλέπει ότι η Κροατία προσχωρεί στις συμβάσεις και στα πρωτόκολλα που έχουν συναφθεί μεταξύ των κρατών μελών και απαριθμούνται στο παράρτημα I της Πράξης Προσχώρησης, συμπεριλαμβανομένης μεταξύ άλλων της σύμβασης της 18ης Δεκεμβρίου 1997 περί αμοιβαίας συνδρομής και συνεργασίας μεταξύ των τελωνειακών υπηρεσιών. Οι εν λόγω συμβάσεις και πρωτόκολλα τίθενται σε ισχύ, για την Κροατία, κατά την ημερομηνία που θα ορίσει το Συμβούλιο.
            
            
               (4)Σύμφωνα με το άρθρο 3 παράγραφος 5 της Πράξης Προσχώρησης, το Συμβούλιο αποφασίζει να προβεί σε όλες τις προσαρμογές που απαιτούνται λόγω της προσχώρησης της Δημοκρατίας της Κροατίας στις συμβάσεις και πρωτόκολλα που αναφέρονται στο άρθρο 3 παράγραφος 4 της Πράξης Προσχώρησης. Η Πράξη Προσχώρησης δεν απαιτεί την προσαρμογή της σύμβασης της 18ης Δεκεμβρίου 1997 περί αμοιβαίας συνδρομής και συνεργασίας μεταξύ των τελωνειακών υπηρεσιών, 
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Η σύμβαση της 18ης Δεκεμβρίου 1997, η οποία καταρτίστηκε βάσει του άρθρου K.3 της Συνθήκης για την Ευρωπαϊκή Ένωση, περί αμοιβαίας συνδρομής και συνεργασίας μεταξύ των τελωνειακών υπηρεσιών, τίθεται σε ισχύ, για την Κροατία, κατά την ημερομηνία κατά την οποία η παρούσα απόφαση παράγει αποτελέσματα.
            
            
               Άρθρο 2
            
            
               Η σύμβαση, η οποία έχει συνταχθεί στην κροατική γλώσσα
                  5
               , θεωρείται αυθεντική υπό τους όρους που ισχύουν και για τις άλλες γλωσσικές εκδοχές της εν λόγω σύμβασης. 
            
            
               Άρθρο 3
            
         
         
            
               Η παρούσα απόφαση παράγει αποτελέσματα την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  ΕΕ L 112 της 24.4.2012, σ. 21.
               
               
                  
                     (2)
                  ΕΕ C 24 της 23.1.1998, σ. 2. Τροποποιήθηκε τελευταία με την απόφαση του Συμβουλίου, της 6ης Δεκεμβρίου 2007, σχετικά με την προσχώρηση της Βουλγαρίας και της Ρουμανίας στη σύμβαση, ΕΕ L 9 της 12.1.2008, σ. 21.
               
               
                  
                     (3)
                  ΕΕ C […] της […], σ. […].
               
               
                  
                     (4)
                  Γνώμη της XX.XX.XXXX
               
               
                  
                     (5)
                  Το κροατικό κείμενο της σύμβασης θα δημοσιευθεί στην ειδική έκδοση της Επίσημης Εφημερίδας σε μεταγενέστερη ημερομηνία.